open-index/open-wikipedia-markdown huggingface dataset:
מה יש בזה

**מה יש בזה** הוא פודקאסט ישראלי העוסק בסיפורי שוליים היסטוריים המועברים בצורה קומית, ומוגש אחת לשבוע על ידי צמד המנחים קובי מלמד ואלעד יצחקיאן החל משנת 2018. הוא נבחר לפודאקסט השנה בקטגוריית הקומדיה של אתר Geektime שלוש שנים ברציפות ובמעריב בשנת 2020.

## היסטוריה
מלמד ויצחקיאן הכירו בתקופת שירותם הצבאי בשנת 2006. בשנים 2015–2017 הגיש מלמד פודקאסט בשם "האוס שואו", יחד עם עידן בן טובים, בו דיברו השניים על היאבקות. באחד הפרקים הוזמן יצחקיאן לפודקאסט בתור אורח, שם ראה מלמד את יכולתו של יצחקיאן להגיב לסיפורים גם כאשר אינו מכיר אותם, וזיהה את הפוטנציאל המשותף של השניים. זמן קצר לאחר מכן החליטו ליצור פודקאסט משלהם.

מקור ההשראה ל"מה יש בזה" הוא בפודקאסט האמריקאי "The Dollop", שגם הוא עוסק בסיפורים מן ההיסטוריה שנשמעים מופרכים אף על פי שהם אמיתיים לחלוטין. בעוד ש"מה יש בזה" עוסק בסיפורים מכל רחבי העולם, "The Dollop" עוסק רק בסיפורים מן ההיסטוריה האמריקאית. לאחר שקיבל מלמד את ברכתם של יוצרי "The Dollop", התחילו השניים להקליט את "מה יש בזה".

ביולי 2023 הודיעו כי פרק 277 יהיה האחרון שלהם כפודקאסט עצמאי, ולאחר מכן מוזגו לשירות סטרימינג רלוונט. ברלוונט הם שידרו עד פרק 330.

בנובמבר 2024, החל מפרק 331 עם סגירת ערוץ רלוונט, הם שבו לפעול כפודקאסט עצמאי.

## חוקי הפורמט
בכל פרק, מלמד מציג סיפור אמיתי שקרה במציאות אך נשמע מופרך, יצחקיאן לא מכיר את הסיפור ושומע אותו יחד עם המאזינים בפעם הראשונה. השניים לא עורכים את ההקלטה והכל נעשה בטייק אחד.

החל מפרק 34 יצחקיאן קורא את חוקי הפורמט. יגאל עדיקא הוא דמות מפתח בעולם הפודקאסט, ומלמד ויצחקיאן מרבים להזכירו.

שיר הנושא של הפודקאסט הוא "Knights Out" של להקת Miseryslims הקנדית.

## אורחים בולטים
* מנחי כדורגל שפל (פרק 33)
* אוריאל דסקל (פרק 62)
* דין נעים (פרק 100)
* דורון פישלר (פרק 132)
* מנחות בואי נדבר רצח (פרק 163)
* דור כאהן (פרק 171)
* לילך ברנע לשם (פרקים 180 ו-329)
* אוריאל דסקל (פרק 183)
* שמנדריק למאר (פרק 193)
* מיה דגן (פרק 199)
* אורן ברזילי (פרק 242)
* שני נחשוני (פרק 283)
* טס השילוני (פרק 287)
* שיר ראובן (פרק 296)
* ליאת בר-און (פרק 300)
* רחלי רוטנר (פרק 316)
* יואב רבינוביץ%27 (פרק 346)
* איציק שאשו (פרק 393)
* אור בוטבול ועמרי הכהן (פרק 397)

## ראו גם
* 

## קישורים חיצוניים
* 
* 
* מה יש בזה - המפה, מפת מיקומי כל הפרקים בגוגל מפות
*

## הערות שוליים

קטגוריה:פודקאסטים ישראליים
לחזור הביתה (שיר)

"**לחזור הביתה**" הוא סינגל של להקת התקווה 6, שיצא לאור ב-5 באוגוסט 2020, מתוך אלבום האולפן השביעי של הלהקה, "מפה לשם". השיר נכתב והולחן על ידי סולן הלהקה עמרי גליקמן והופק על ידי פילוני.

## רקע
השיר, שיצא במהלך התפרצות נגיף הקורונה בישראל, נכתב לפני פרוץ המגפה ומתאר את הגעגוע של הדובר אל ביתו ומשפחתו כאשר נמצא בעת סיבוב הופעות. על השיר אמר גליקמן:

## וידאו קליפ
לשיר הופק וידאו קליפ אשר פורסם בערוץ היוטיוב של התקווה 6 בסמוך לצאתו של הסינגל. הקליפ צולם ברחוב בו גדלו חברי הלהקה שברמת השרון, ומשלב בתוכו גם קטעים מהופעותם.

## ביקורת
בכתבתו במעריב אונליין, העניק דודי פטימר ביקורת חיובית לשיר: "המלודיה הפשוטה וקליטה יוצרת שיר מצוין וכיפי שמקבל משמעות איתנה בייחוד בימים טרופים אלה בהם עולם ההופעות כמעט משבת כליל ועולם התרבות שהכרנו קודם לכן, רחוק מרחק שנות אור מההווה".

## מיקומי שיא

### הגרסה החיה

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירים על חזרה הביתה
קטגוריה:שירי רגאיי
קטגוריה:סינגלים בהוצאת הליקון
קורשומלי אן

**קורשומלי אן** (במקדונית: **Куршумли ан**; באלבנית: **Kurshumli hani**; בטורקית: **Kurşunlu han**) הוא חאן עות'מאני בבזאר הישן של סקופיה. החאן, שנמצא ליד מוזיאון מקדוניה הצפונית , שימש כפונדק וככלא.

קורשומלי אן נבנה במאה ה-15 או ה-16, והכיל בעבר אורוות לכ-100 סוסים.

הקירות של קורשומלי אן יוצרים ריבוע, אך הגג היה מורכב בעצם מכיפות בצורת פירמידה. כיפות אלו היו מכוסות במקור בעופרת ולכן החאן היה נקרא "הבזאר המוביל". קומת הקרקע שימשה בדרך כלל לאחסון והקומה עליונה שימשה בדרך כלל למגורי שינה. בתוך הבניין, היו גם חדרים מיוחדים לבעלי חיים.

## ראו גם
* הבזאר הישן (סקופיה)
* סולי אן
* קפאן אן

## קישורים חיצוניים

## הערות שוליים

קטגוריה:סקופיה: מבנים
קטגוריה:מבני חאן
קטגוריה:הבזאר הישן (סקופיה)
טקס פרסי לורנס אוליבייה 1993

**טקס הענקת [[פרס אוליבייה|פרסי לורנס אוליבייה]] לשנת 1993** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 9: "קרוסל"
* 7: *Crazy for You*
* 6: "המפקח בא", "הנרי הרביעי, חלק ראשון" ו"עלייתה ונפילתה של ליטל ווייס"
* 5: "נשיקת אשת העכביש"
* 4: *The Street of Crocodiles*
* 3: "מתנקשים", *Heartbreak House* ו-*No Man's Land*
* 2: "בעל אידיאלי", "אנני אוקלי אשת לפידות", "מוות בוונציה", "ההולנדי המעופף", "גראנד הוטל", *Hay Fever*, "אבודים ביונקרס", "שש דרגות לקרבה", *Stiffelio*, "המלאך הכחול", "מלאך האש", *The Gift of the Gorgon*, "מסעותי עם דודתי", *Trelawny of the Wells* ו-*Winnsboro Cotton Mill Blues*

ההפקות הבאות זכו במספר פרסים:
* 4: "המפקח בא" ו"קרוסל"
* 3: "עלייתה ונפילתה של ליטל ווייס"
* 2: *Crazy for You*, "הנרי הרביעי, חלק ראשון" ו"מסעותי עם דודתי"

## קישורים חיצוניים
* פרסי אוליבייה לשנת 1993

קטגוריה:טקסי פרס אוליבייה
קטגוריה:1993 בממלכה המאוחדת
בריאנסק (מפעל רכבים)

[ממוזער| רכב הגרירה BAZ-6909 2-021 למחולל הכוח 5I57A וממיר ההספק 63T6A למערכת הטילים [S-400.]]
**BAZ**, או **מפעל הרכבים של בריאנסק** (ברוסית: БАЗ או Брянский автомоби́льный заво́д) היא יצרנית רוסית של כלי רכב צבאיים הממוקמת בבריאנסק, רוסיה.

## היסטוריה
היא הוקמה בשנת 1958 כחברה בת של ZiL. זהו אחד מיצרני הציוד הצבאי הרוסי המובילים במדינה. כמו כן מייצר רכבי שטח ורכבים כבדים עם יכולת קיבולת של 14 עד 40 טון.

מפעל הרכב של בריאנסק נוסד ב-4 ביוני 1958 כסניף של מפעל ZIL המוסקבאי לייצור רכיבים למכוניות ZIL-131. הבסיס ליצירת עסק חדש היה מפעל הפלדה המקומי. כבר בשנת 1959 הועבר מהמפעל במוסקבה האגף לייצור של כלי רכב צבאיים ובשנת 1960 הוקמה לשכת עיצוב סגורה מיוחדת ובעלת יכולת ייצור עצמאית. בשנת 1961 נבדק הפיתוח הראשון של המפעל, רכב BAZ-930, אך הסדרה לא יצאה לפועל, ובמקום זאת החל המפעל בשינויי ייצור עבור דגמי ZIL-135L: ZIL-135LM, עם תיבת הילוכים ידנית, BAZ-135MB ו-135MBK.

באמצע שנות השישים במפעל לעצב שלדות צפות עם הנעת לארבעה גלגלים. פס הייצור התבסס על עקרונות תכנון שנלקחו ממפעל ZIL. התוצאה הייתה תכנון של משפחת כלי הרכב BAZ-5937 / 5938/5939 ומנועים, שהפכו לבסיס של מכונות SAM Osa ו-BAZ-5921/5922. החל ממרץ 1971, בהוראת משרד ההגנה, החלה לשכת העיצוב לתכנן סדרה חדשה של ארבע-שלדות סטנדרטיות, שקיבלה את השם "בסיס". במסגרת פיתוח זה נוצרו כמה דגמים עבור הצבא.

## כלי רכב
### לשימוש הצבא
[ממוזער|דגם ZIL-135 מזרח גרמני מצויד ב[9K52 לונה-M|טיל 9K52 Luna-M.]]
[ממוזער|BAZ-5937 פולני עבור [9K33 אוסה|9K33 Osa.]]
BAZ ידועה בעיקר בכלי הרכב הצבאיים שלה. BAZ פיתחה וייצרה פלטפורמות שונות של מערכות נשק סובייטיות ורוסיות כגון 9K33 Osa ו-S-400.
* BTR-152 V1 (1958-1962)
* ZIL-485 A (1958-1962)
* BAZ-930
* ZIL-135 LM (1964-1994)
* BAZ-135MB (1965-1996)
* שישה גלגלים אמפיביים BAZ-5937 (1969-1990) ו-BAZ-5921 (1971-1990)
* "בסיס" / "שעווה"
** רכב אמפיבי BAZ-6944 (1979-1989) ו-BAZ-6948 לא אמפיבי (1986–1989)
** BAZ-6950 / 69501/69502/69506 (1976-1999)
* BAZ-6953
* BAZ-9А331М
### לשימוש אזרחי
המפעל ייצר טרקטורים ומנופים לשוק האזרחי.
* BAZ-8027 עם יכולת נשיאה של 32 טון
* BAZ-8029
* BAZ-6909.8 - יכולת נשיאה של 50 טון לטיפול בסחורות מסוכנות
* CS-8973 - עד 100 טון למנוף KS-8973
* טרקטור BAZ-6403
* טרקטור BAZ-64031 עם נגרר מדגם BAZ-9049
* טרקטור BAZ-64022
כלי רכב מדגם BAZ אזרחיים משמשים לתעשיות הנפט והבנייה במתקני קידוח ניידים ותיקונים כמכלים, שסתומים, משאבות והתקנת מלט.

## גלריה

קובץ:Internal troops ABS-40 riot control vehicle.jpg|רכב ABS-40 עם תותח מים לפיזור הפגנות, מורכב על שלדת BAZ-6953.
קובץ:BM-27 Uragan of the Russian Army.jpg|מערכת הרקטות אוראגן BM-27 על בסיס ZIK-135LPM
קובץ:Tupolev Tu-143 VR-3 2008 G2.jpg|דגם BAZ-135MB עם מל"ט טופולב Tu-143
קובץ:9K33 Osa of the Russian Army.jpg|דגם 9K33 Osa-AKM על שלדת BAZ-5937
קובץ:S-400 SAMS during the May parade 2010.jpeg|S-400 על שלדת BAZ-64022
קובץ:Oka lf.jpg|משגר הרקטות 9P71 על שלדת БАZ-6944


## קישורים חיצוניים

* 

קטגוריה:תעשיית נשק בברית המועצות
קטגוריה:יצרני רכב רוסיים
קטגוריה:תעשיית נשק ברוסיה
קטגוריה:מחוז בריאנסק
הכי ישראלי (שיר)

"**הכי ישראלי**" הוא סינגל של להקת "התקווה 6", אשר יצא לאור ב-24 באוגוסט 2014, כסינגל השני וכשיר הנושא מתוך אלבומם החמישי, "הכי ישראלי". השיר נכתב והולחן על ידי סולן הלהקה עמרי גליקמן והופק על ידי פילוני, בדומה לשאר שירי האלבום.

## רקע
בשיר, אשר משלב בתוכו את סגנונות הרגאיי והמוזיקה הים-תיכונית, מתאר הדובר את אהבתו למדינת ישראל וכן מאזכר בתוכו מנהגים ומסורות מן התרבות הישראלית. בין השאר מוזכרים בשיר: טיול אחרי צבא (הודו, דרום אמריקה), ילדי חוץ בקיבוץ, פוגים, אסימון, לילה כלכלי, במבה, מסטיק עלמה, תל אביב, נמל התעופה בן-גוריון, שקל, שנקל, כפרה, אריק איינשטיין, הייטק, מוקד 100, דמקה, מטקות, שמעון פרס, ערב חדש, אבטיח, זהו זה!, גיבוש צנחנים, ערק איילים, אין לי ארץ אחרת, ים סוף, ים המלח, הים התיכון, הכנרת, שבת, פקק בחג, כוורת, מונדיאל בלי הנבחרת, גבעת חלפון, אסקימו לימון, צ'רלי וחצי, תוספות לפלאפל: חומוס-צ'יפס-סלט וצנון עם דיאט קולה או קולה זירו, כפיים בנחיתה, עמידה לשירת התקווה, קפה טורקי, ופל בלגי, נשיקה צרפתית, ריקוד יווני, מפתח שוודי, ויסקי סקוטי, המבורגר ספרדי, נחמן מאומן, גוביינא, Waze וכיפת ברזל.

## הצלחה
השיר זכה להצלחה בצאתו, כשהגיע למקום החמישי במצעד ההשמעות ברדיו השבועי של מדיה פורסט, וכן למקומות הרביעים מצעד השבועי של רשת ג' ובמצעד הרשמי של גלגלצ. גם במצעד השנתי של התחנה זכה השיר להצלחה, והגיע למקום השביעי. כמו כן, השיר הפך לאחד מן הלהיטים המוכרים ביותר של הלהקה והמזוהים ביותר איתה.

## ביקורת
יוסי חרסונסקי העניק לאלבום "הכי ישראלי" ביקורת חיובית, באומרו על השיר כי הוא "מקרב לאולם החתונות המקומי – אפרו-מזרחי-חסידי עם הרבה טחינה וקצת חריף. תשירו ותזוזו איתם על 'במבה מסטיק עלמה מתל אביב עד בן-גוריון' שפותח רשימת מצאי של מה שאומר – אנחנו נשארים בפרובינציה. קינגסטון תחכה. אצלנו יש מי שמגלה מיומנות למקצבים האלו – המפיק דני 'פילוני' קרק הגיח לאולפנים של התקווה 6 להראות שהוא מבין באפרו קריבי".

## וידאו קליפ
הווידאו קליפ של השיר פורסם ב-22 באוקטובר 2014 בערוץ היוטיוב הרשמי של הלהקה, ובוים על ידי בנג'מין לידסקי וגליקמן עצמו. בקליפ נראים חברי הלהקה במקומות שונים בישראל, ומסתיים בקטעים מתוך הופעה של הלהקה.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירי התקווה 6
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירים על ישראל
קטגוריה:שירי רגאיי
קטגוריה:סינגלים בהוצאת התו השמיני
יואב יפת

**יואב יפת** (נולד ב-15 באוגוסט 1973) הוא שדרן רדיו, מדבב, ושחקן ישראלי.
## ביוגרפיה
יפת הוא בוגר הסטודיו למשחק של יורם לוינשטיין במחזור 2002, בו למדו גם יעל שרוני ושחר חסון. החל משנות ה-90 של המאה ה-20, הוא מגיש תוכניות רדיו ב-88FM (לימים כאן 88), ביניהן "ג'אם ישראלי" ו"ביטניק". יפת הגיש וערך את המוזיקה לתוכנית "אלבומי הזהב" בכאן גימל.

בשנת 2007 שיחק בתפקיד משה ג'יפה בסדרת הטלוויזיה "הבורר", ושנה לאחר מכן את דאריו בסדרת הדרמה "המקום" ששודרה בערוץ 10. בנוסף באותה השנה הופיע בפרק הראשון של העונה השנייה של סדרת הנוער "האי" ששודרה בערוץ הילדים, בתפקיד הומלס. גילם את מורי בסרט הסטודנטים "בית קברות לפילים" ואת איציק דדון בסדרת הטלוויזיה "נויורק".

הוא קריין בתוכניות טלוויזיה ופרסומות רבות בקשת ורשת, ביניהן המעגל, בוס בהסוואה, הכרישים ו-80 וארבע. בעבר קריין בטקסים רבים, בהם פרס אופיר, פרס מסך הזהב ופרס האקדמיה הישראלית לטלוויזיה. בנוסף לעבודתו כקריין, הקליט ספרים.

יפת דיבב לסדרות וסרטים מצוירים רבים, ביניהם שרק 2, סקובי-דו 2: חופשי חופשי, חתול תעלול, הבאטמן, חיים בזרם, רובוטריקים סייברטרון, מכוניות, רטטוי, כלבים בחלל, מטוסים, הדרדסים: האגדה על הפרש המסתורי, מלחמת הכוכבים: כוחות הגורל, ציידי הטרולים, מפלצת של מלון, מפלצת של מלון: הסדרה וקפטן סנטיאגו. דיבב את הזאב/המוות בהחתול של שרק 2: משאלה אחת ודי.

הוא עורך מוזיקלית את תוכנית הרדיו ציפורי שיר בכאן גימל, ומגיש את התוכניות "יואב יפת" ו"אחד בתשע" בכאן 88. משתתף במופע משותף עם מארש דונדורמה בשם "תנינים על הראש" וחבר בהרכב המוזיקלי "הקולות הצפים" שמבצע מוזיקה דרום אפריקאית.

## חיים אישיים
יפת נשוי ואב לשלושה.

## קישורים חיצוניים
* 

## הערות שוליים

קטגוריה:מדבבים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:קריינים ישראלים
קטגוריה:סגל רשת
קטגוריה:סגל תאגיד השידור הישראלי - שידורי הרדיו
קטגוריה:מוזיקאים ישראלים
קטגוריה:ישראלים שנולדו ב-1973
הבחירות האזוריות ברוסיה (2021)

**הבחירות האזוריות ב-[[19 בספטמבר]] [[2021]]** התקיימו בפדרציה הרוסית והיו בחירות ברמות שונות, כולל בחירות פרלמנטריות, מושלי שמונה מחוזות ורפובליקות בפדרציה (6 בבחירות ישירות, 2 באמצעות הצבעה בפרלמנט המקומי) ובחירות לפרלמנטים ב-39 מחוזות.

בשנים 2017, 2018, 2019 ו-2020, יום ההצבעה נערך ביום ראשון השני של חודש ספטמבר, אך בשנת 2021 הוא אמור להיות ביום ראשון השלישי של חודש ספטמבר. זאת נעשה בשל הבחירות הפרלמנטריות. ראשי מחוזות שפרשו לאחר 19 ביוני 2021 ייבחרו ביום הצבעה בשנת 2022.

המשרות הבכירות שנבחרו הן ראש רפובליקת צ'צ'ניה, מושל מחוז חברובסק ומושל מחוז טולה.

בנוסף, במסגרת הצבעה בת שלושה ימים, נערכו בחירות עקיפות של ראשי מחוזות בהצבעה חשאית של פרלמנטים מקומיים. הם בחרו מבין המועמדים שהציע נשיא רוסיה.

כך, הפרלמנט של צפון אוסטיה בחר את נציג רוסיה המאוחדת סרגיי מניאילו לראש הרפובליקה. 

הפרלמנט של הרפובליקה של קראצ'אי-צ'רקסינ תמך במועמדותו של המועמד ממפלגת רוסיה המאוחדת, ראשיד טמרזוב לראשות המחוז.

בדאגסטן נקבעו בחירות ל-14 באוקטובר. במהלכן צפוי להיבחר ראש חדש לרפובליקה.

מספר מערכות בחירות התקיימו ברחבי רוסיה במהלך שלושה ימים — 17, 18 ו-19 בספטמבר. האזרחים בחרו בחברי הדומה, ראשי תשעה סובייקטים פדרליים ו-39 פרלמנטים אזוריים. ב-19 אזורים נוספים, כולל הערים הפדרליות מוסקבה וסבסטופול, נערכו בחירות חוץ לפרלמנט האזורי. נציגי פרלמנט העיר נבחרו ב־11 ערי בירה אזוריות: אופה, נלצ'יק, פטרוזבודסק, סרנסק, גרוזני, פרם, סטברופול, קלינינגרד, קמרובו, סאראטוב וחאנטי-מנסייסק.

## תוצאות סופיות
* מחוז בלגורוד: ממלא מקום המושל, ויאצ'סלב גלדקוב (רוסיה המאוחדת) זכה ב־78.8% מהקולות;
* הרפובליקה המורדובית - ממלא מקום ראש הרפובליקה ארטיום זדונוב (רוסיה המאוחדת) זכה ב־78.3%;
* מחוז פנזה: ממלא מקום המושל אולג מלניצ'נקו (רוסיה המאוחדת) זכה ב־72.4%;
* מחוז טבר - המושל איגור רודניה (רוסיה המאוחדת) שמר על משרתו אחרי שזכה ב-52.3% מהקולות;
* מחוז טולה - המושל אלכסיי דיומין (מועמד עצמאי) זכה ב-83.9% מהקולות;
* טיבה - ממלא מקום ראש המחוז ולדיסלב חובאליג (רוסיה המאוחדת) – 86.8%;
*מחוז אוליאנובסק — אלכסיי רוסקיך (המפלגה הקומוניסטית של הפדרציה הרוסית)
*מחוז חברובסק - ממלא מקום המושל מיכאיל דגטיארב (המפלגה הליברל-דמוקרטית) - 56.8%;
*הרפובליקה הצ'צ'נית  - ראש הרפובליקה, רמזאן קדירוב (רוסיה המאוחדת) - 99.7%.

## הערות שוליים

קטגוריה:בחירות מקומיות ברוסיה
רוסיה
קטגוריה:2021 ברוסיה
טראמפ אייס

**מי מעיינות טבעיים של טראמפ אייס** (באנגלית: **Trump Ice Natural Spring Water**) או בקיצור **טראמפ אייס**, הוא מותג מים מינרליים שבבעלות איש העסקים האמריקאי דונלד טראמפ ופעל תחת ארגונו - ארגון טראמפ, ההפצה המסחרית של המוצר הופסקה בשנת 2010.

החל מ-1995 נמכר טראמפ אייס רק בבתי קזינו שהיו בבעלותו של טראמפ וכן במרכזי מסחר נבחרים אחרים. עם זאת בסביבות שנת 2003 התפצלה הפצתו של מותג המים לרשתות עם מכולות ברחבי ארצות הברית אחרות.

טראמפ אייס הופץ על ידי Mountain Spring Waters of America שהפיצו את המוצר באזור ניו יורק וניו ג'רזי. מטרת המפיץ הייתה לפתח אסטרטגית את המותג בשוק הצרכן, המים נמכרו במספר דרכים, החל מבקבוקים של 12 אונקיות ועד בקבוקים של כ-5 גלון, כדי להפוך אותו להשוואה עם מותגי מים בולטים אחרים, על פי אמריקה און ליין, טראמפ השקיע באופן אישי 498,000 דולר בטראמפ אייס.

הפצתו המסחרית של המותג הופסקה בשנת 2010, עם זאת "טראמפ מים מעיינות טבעיים" עדיין מופיע כמוצג באופן בלעדי במלונות, מסעדות ומועדוני גולף שפועלים מטעם ארגון טראמפ. על פי טופס הגילוי הכספי של טראמפ משנת 2016, שהגיש לוועדת הבחירות הפדרלית בזמן הבחירות לנשיאות ארצות הברית 2016, המותג טראמפ אייס הזרים לחשבון הבנק של טראמפ סכום של כ-413,339 דולר בשנת 2015.

באוקטובר 2015, לקראת הפריימריז במפלגה הרפובליקנית בעת הבחירות לנשיאות של שנת 2016, טראמפ העביר כמה בקבוקים של טראמפ אייס ליריבו מרקו רוביו, בטענה כי הוא "מזיע" ושהוא "הושיט יד בצורה מביכה לבקבוק מים" במהלך נאום מצב האומה שהתקיים ב-2013. במשלוח הבקבוקים הייתה כתובה הערה בה נכתב: "מכיוון שאתה תמיד מזיע, חשבנו שתוכל להשתמש במים. תהנה!" .

## קבלה
בעל טור של אנטרטיינמנט ויקלי דחה את טענת המותג לפיה טראמפ אייס הוא "אחד ממי המעיינות האיכותיים ביותר בעולם עם תכולת מינרלים אופטימלית" בכך שהוא הצביע על תכולת המינרלים הנמוכה למדי שקיימת בטראמפ אייס, המותג גם קיבל ביקורת, בסקירה של CNN על מוצרי טראמפ טענה כי טראמפ אייס עוסק למעשה יותר ככלי לשיפור הדימוי של טראמפ מאשר כמותג מים מינרליים.
## ראו גם
* טראמפ וודקה

## הערות שוליים

קטגוריה:מים מינרליים
קטגוריה:יצרני משקאות
קטגוריה:ארגון טראמפ
הבחירות האזוריות ברוסיה (2020)

ממוזער|
**הבחירות האזוריות ב-[[13 בספטמבר]] [[2020]]** נערכו ב-83 מחוזות רוסיה, כאשר ב-20 מהם נבחרו מושלי סובייקטים פדרליים (18 בבחירות ישירות, 2 בהצבעת הפרלמנטים) ובחירות לצירים של הגופים המחוקקים ב-11 מחוזות. באזורים בהם התפטרו מושלים לאחר 13 ביוני 2020, הבחירות לאיוש משרות אלה יתקיימו בשנת 2021.

המשרות הבולטות שייבחרו במהלך הבחירות הללו הן מושל סבסטופול, העיר הפדרלית השלישית במדינה, מושל המחוז היהודי האוטונומי, מושל מחוז לנינגרד, מושל קמצ'טקה ונשיא טטרסטן. לראשונה בהיסטוריה של רוסיה, מערכת הבחירות התפרסה על פני 3 ימים, מ-11 בספטמבר ועד 13 בספטמבר 2020 והיא מערכת הבחירות הראשונה שנערכה ברוסיה לאחר התפרצות נגיף הקורונה ברוסיה שאילץ הטלת הגבלות על התכנסויות ציבוריות.

## בחירות אזוריות
### ראשי הסובייקטים הפדרליים

#### בחירות ישירות

#### הצבעות בפרלמנט

## בחירות משלימות, לראשי ערים ולפרלמנטים המחוזיים
בטטרסטן, במחוז קורסק, במחוז פנזה ובמחוז יארוסלבל נערכו בחירות השלמה ל, בעקבות התפטרותם ופיטורים של חברי פרלמנט מנציגי מחוזות אלה.

### מחוזות ורפובליקות
במסגרת מערכות הבחירות, נערכו בחירות גם בפרלמנטים של ימלו-ננץ, מחוז בלגורוד, מחוז וורונז', מחוז קלוגה, מחוז קוסטרומה, מחוז קורגן, מחוז מגדן, מחוז נובוסיבירסק, מחוז ריאזאן ובמחוז צ'ליאבינסק.

### ערים
במסגרת בחירות אלה נערכות בחירות גם לאספות מחוקקות מקומיות ולראשי ערים, הגופים העיקריים שנבחרו היו הרכב הדומה העירונית של קאזאן, הדומה העירונית של נובורוסייסק, מועצת הנבחרים של פודולסק, אספת נבחרי העיר של מגניטוגורסק וכן נבחר הרכב האספה העירונית של סוצ'י והרכבי הפרלמנטים העירוניים של קרסנודאר, איז'בסק, אסטרחן, וורונז', קלוגה, קוסטרומה, ליפצק, ניז'ני נובגורוד, נובוסיבירסק, סמולנסק, רוסטוב על הדון, טמבוב וטומסק.

נוסף לכך נבחרו ראשי ערים חדשים בערים אנגרסק (שבמחוז אירקוטסק), צ'רנוגורסק (בחקסיה), בלוגורסק (שבמחוז אמור), קרסנוקאמנסק שבעבר הבאיקל ובצ'רמחובו במחוז אירקוטסק. נציגיו של אלכסיי נבלני השיגו ניצחונות בפרלמנט של טומסק ונובוסיבירסק.

## השפעות הקורונה

בעקבות הגבלת ההתקהלויות שהטילה ממשלת רוסיה בעת ההתמודדות עם מגפת הקורונה, חלק נכבד מההצבעה הועבר להצבעה אלקטרונית. לראשונה התאפשרה הצבעה ממוחשבת מרחוק בשיטת בחירות באינטרנט באמצעות פורטל השירותים הציבוריים של הפדרציה הרוסית, מבלי שהיה צורך להגיע לקלפיות, כשהקלפיות פתוחות עם מערך עיבוד פתקי הצבעה עבור אוכלוסייה במחוזות שלא הוגדרה בהן יכולת הצבעה מרחוק.

## קישורים חיצוניים
* הבחירות לרשויות המקומיות, בפורטל החדשות Vesti.ru 
* 

## הערות שוליים

קטגוריה:בחירות מקומיות ברוסיה
קטגוריה:2020 ברוסיה
רוסיה
Secrets (שיר של רגארד וריי)

"**Secrets**" (בעברית: "**סודות**") הוא סינגל של ה-DJ הקוסוברי רגארד, בשיתוף הזמרת והפזמונאית הבריטית ריי שיצא ב-23 באפריל 2020. הגרסה האקוסטית לשיר יצאה ב-12 ביוני 2020. הוידאו קליפ של השיר יצא ב-19 ביוני 2020.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רגארד
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי קנדי לייקן
קטגוריה:שירים שנכתבו על ידי רגארד
קטגוריה:שירים שנכתבו על ידי ריי
קטגוריה:שירים על בגידה: זוגיות
ארמון ריסטיק

**ארמון ריסטיק** (במקדונית: **Ристиќева палата**; בסרבית: **Ристићева палата**) הוא בניין שנמצא בכיכר מקדוניה, סקופיה, מקדוניה הצפונית. הארמון ממוקם בצידו הדרומי של נהר וארדאר, בחלקה הדרומי של כיכר מקדוניה. רק ממזרח נמצאת מקום הולדתה של האם תרזה, ומדרום נמצא בית הזיכרון של האם תרזה ומטה של משרד התחבורה והתקשורת במקדוניה הצפונית. הוא נבנה ב-1926 ומשמש כיום כבניין משרדים.

## היסטוריה
המבנה נבנה ב-1926 על ידי הרוקח הסרבי ולדיסלב ריסטיק (בסרבית: Владислав Ристић), כאשר קומת הקרקע שומשה בעיקר למסחר. משפחת ריסטיק הייתה גרה באחת מהקומות הגבוהות של הבניין. עם זאת, כיום, הבניין משמש כבניין משרדים בלבד.

הבניין הוא אחד מהבניינים הגדולים בסקופיה מאותה תקופה ששרד את רעידת האדמה שהתרחשה בסקופיה ב-1963. האדריכל שבנה את הבניין הוא דראגוטין מסלאץ' ומהנדס הבניין הוא לדנילו סטנקוביץ'.

מועצת העיר סקופיה העבירה חוק לשמר את הבניין כנקודת ציון למורשת תרבותית, לאחר שנמצא מאויים לאחר ששטח הבנייה של הבניין חרג בכ-50 מ"ר מהתכנון המקורי.

## גלריה

קובץ:MacedoniaSquareSkopje_edit.jpg|מבט לכיכר מקדוניה ולארמון ריסטיק
קובץ:Ристиќева Палата 1926.jpg|ארמון ריסטיק ב-1926, לאחר שנבנה
קובץ:Risticpalace.JPG|ארמון ריסטיק כיום
קובץ:Risticpalace-sculpturedetails.JPG|גג ארמון ריסטיק
קובץ:Ristikjeva palata, poplava.jpg|שיטפונות ב-1962 בסקופיה; בתמונה: מלון מקדוניה וארמון ריסטיק


## קישורים חיצוניים

## הערות שוליים

קטגוריה:מקדוניה הצפונית: תרבות
קטגוריה:סקופיה: מבנים
קטגוריה:בנייני משרדים
קטגוריה:מבני בארוק
קטגוריה:כיכר מקדוניה
טמפ SUMZ UGMK

**טמפ SUMZ-UGMK** (ברוסית: **Темп-СУМЗ-УГМК**) הוא מועדון כדורסל גברים רוסי מהעיר רוודה שבמחוז סברדלובסק. המועדון מתמודד בליגה השנייה בחשיבותה במדינה, סופרליגה 1 ובגביע רוסיה, בו זכתה לראשונה בעונת 2021.

## היסטוריה
מועדון הכדורסל "טמפ SUMZ" נוסד בשנת 1999 על בסיס קבוצת "SUMZ" שפעלה בחסות מפעל SUMZ לייצור נחושת ומתחם הספורט "טמפ", שהוא מתקן הספורט המשמעותי ביותר עבור עובדי המפעל. בעונת 1999/2000 הקבוצה שיחקה בליגה 1 באליפות רוסיה בכדורסל בקרב קבוצות גברים וסיימה במקום השני והעפילה לליגה הבכירה, השלישית בחשיבותה. בעונת 2000/2001 הקבוצה סיימה במקום 14 וכבר בעונה הבאה, 2001/2002, לאחר שתפסה את המקום השני, היא השתתפה במשחקי ההעפלה לליגה ב' של הסופרליגה.

בעונת 2015/2016 שונה שם הקבוצה לטמפ SUMZ-UGMK וחברת המטרלוגיה של הרי אורל הפכה לספונסרית. בגביע הרוסי הקבוצה הגיעה לפיינל פור, שם בחצי הגמר הפסידה למארחי הטורניר - מועדון פארמה פרם (63:80) והתמודדה במשחק על המקום השלישי מול סמרה ולאחר שניצחה בתוצאה 69:47, זכתה לראשונה במדליות בגביע הרוסי וסיימה במקום השלישי. באותה עונה הקבוצה סיימה כסגנית אלופת סופרליגה-1.

בעונת 2016/2017, הקבוצה התמודדה בפיינל פור הגביע הרוסי אך סיימה במקום הרביעי. בעונת 2019/2020 העפילה לראשונה לגמר הגביע הרוסי בכדורסל אך הפסידה לסמרה. בעונת 2020/2021 העפילה לגמר הגביע בפעם השנייה ברציפות והפעם ניצחה בצמד משחקי הגמר וזכתה לראשונה בתולדותיה בתואר לאומי כשזכתה בגביע הרוסי.
## תארים
**[[הסופרליגה הרוסית בכדורסל|סופרליגה-1]]**
* **זכייה:** 2024/2025
* **סגנות:** 2015/2016
* **מקום שלישי:** 2017/2018, 2018/2019, 2023/2024
**[[הגביע הרוסי בכדורסל|גביע רוסיה]]**
* **זכייה:** 2020/2021
* **סגנות:** 2019/2020
* **מקום שלישי:** 2015/2016

## קישורים חיצוניים

* 

## הערות שוליים

קטגוריה:קבוצות כדורסל רוסיות
תקיפה מינית בעזרת סם

טקסט=סם נוזלי בשם פרפין |ממוזער|דוגמה לסם בשם פרפין שנמצא בתוך בקבוק וניתן להכניסו לשתייה, צבעו שקוף. 2008
**תקיפה מינית בעזרת סם** היא תקיפה מינית שמבוצעת באדם, לאחר שהאדם הפך חסר יכולת להתנגד, עקב היותו תחת השפעת חומרים המשנים את הדעת, כגון לאחר צריכת אלכוהול או נטילת סם אונס. לא ניתן לדעת איזה סם אונס ספציפי היינו למטרת התקיפה, מכיוון שמדובר בעשרות סמים שונים שלא קשה להשיגם ולהשתמש בהם לצורך טשטוש בבן אדם, בנוסף אין להם טעם או ריח כך שמאוד נדיר להבחין בהם, ברגע שנכנסו למשקה אלכוהול. כאשר אדם צורך סם יחד עם אלכוהול, הדבר עלול לעיתים לגרום לאובדן הכרה, או לאובדן היכולת לסרב באופן פיזי לקיום יחסי מין. 75% ממקרי האונס שבוצעו על ידי אדם מוכר לקורבן, בוצעו תחת השפעת אלכוהול או סמים ובנוסף 29% מהמקרים היו מיוחסים לאנשים שלא ידעו כי נטלו סם, אלא שמו להם זאת בחשאי.

אונס תחת השפעת אלכוהול היא הצורה הנפוצה ביותר של אלימות מינית כלפי נשים. רוב הקורבנות של תקיפות מיניות בעזרת סם הן נשים, בעוד שרוב המבצעים של תקיפות מיניות בעזרת סם הם גברים. לרוב, הפוגעים יפעלו באופן מתוכנן מראש וסדרתיוכן הוכח שבמידה וקיימים עוברי אורח הם יכולים להשפיע ולהתערב, דבר הגורם לפוגע להמעיט בכוונותיו וביעילותו לבצע את המעשה. מחקרים מראים כי נטילת סמים ואלכוהול ביחד מרצון מגבירה את הסיכון להיות קורבן לתקיפה מינית.

## הקורבן והסם
ברגע שהקורבנות משתמשות בסם הן חוות אמנזיה, הרגעה ואף אובדן זיכרון, המטרה של הפוגע היא להפחית את התנגדות הקורבן ולהרחיק את היכולת להיזכר באירוע, בנוסף גם קשה לבצע בדיקת שתן ואונס, מפני שהזיהוי והגילוי של תרופות הסם בעייתיות, ולכן הקורבן חייב לבצע בדיקות ודגימות בהקדם, מומלץ תוך 72 שעות על מנת שהבדיקה תהיה אפקטיבית. ידוע כי החומרים לתקיפה לרוב הם אלכוהול, קיין ומריחואנה אך פלוניטראזפאם, קטמין, אקסטזי גם כן קשורים לסם התקיפה המינית כי הם בעלי פוטנציאל גבוה לאמנזיה, הם גורמים לדיכאון במערכת העצבים, חולשה מוגברת ובנוסף לחוסר שליטה מוטורית וחיסונית.

## תוצאות התקיפה המינית בעזרת סם
התקיפה המינית גורמת לנזק בלתי הפיך מכיוון שהיא יכולה להוביל לדיכאון נשימתי, קצב לב לא סדיר ותרדמת ואף לטווח הרחוק, תקיפה מינית יכולה לגרום להפרעות נפשיות שהנפוצות ביניהן: הפרעות דיכאון, סכיזופרניה והפרעת דחק פוסט-טראומטי. יש צורך בהתערבות וטיפול כדי למנוע התפתחות הפרעות אלו, בקרב מי שעבר אירוע זה. בישראל קיים מרכז סיוע לנפגעות תקיפה מינית ובנוסף ביטוח לאומי מכיר בקורבנות גם אם לא הוגשה תלונה במשטרה. תקיפה מינית בעזרת סם אינה חוקית ואסורה ברוב המדינות וכמו כן בישראל.

## ראו גם
* סמים
* תקיפה מינית
* הטרדה מינית
* סם פסיכואקטיבי
* "סם אונס"

## קישורים חיצוניים
* קרן גולדמן, עבודת תיזה בנושא היבטים והשלכות של פגיעה מינית תחת השפעת סמים ואלכוהול: בחינה השוואתית ארוכת טווח על התפרצות ומהלך סכיזופרניה, באתר המשרד לביטחון הפנים
* 
* תקיפה מינית באתר InfoMed

## הערות שוליים

קטגוריה:אונס
Natalie Don't

"**Natalie Don't**" הוא סינגל של הזמרת והפזמונאית הבריטית ריי שיצא ב-10 ביולי 2020, כחלק ממיני האלבום *Her Heart Beats in 4/4*. הוידאו קליפ של השיר יצא ב-10 ביולי 2020. מאוחר יותר יצא כסינגל השלישי של המיני-אלבום הראשון שלה, *[[Euphoric Sad Songs]]*.

השיר נכתב על ידי רה, ג'ון בלנדה וג'ון היל, והופק על ידי ג'ון בלנדה וג'ון היל.

## מיקומי שיא

## קישורים חיצוניים

## הערות שוליים

קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ריי
קטגוריה:סינגלים בהוצאת פולידור רקורדס
חרקים לנצח

**חרקים לנצח** (בצרפתית: **Bestioles Motel**, באנגלית: **Best Bugs Forever**) היא סדרת טלוויזיה מונפשת צרפתית, מסוגת קומדיית מצבים, שהופקה על ידי Je suis bien content, Disney EMEA ו-Watch Next Media. הסדרה עוקבת אחר חרקים שבכל פרק עוברים הרפתקה חדשה ומצחיקה.

הסדרה, שמופצת ברחבי העולם על ידי Walt Disney EMEA Productions, שודרה לראשונה בצרפת החל מ-2 ביוני 2019 עד 24 בספטמבר באותה שנה בערוץ דיסני. בישראל הסדרה החלה להיות משודרת בדיבוב עברי ב-13 בספטמבר 2020 בערוץ דיסני. לסדרה הופקה עונה 1 בעלת 26 פרקים באורך 22 דקות, כשכל פרק מחולק לשני פרקים משניים באורך 11 דקות.

## תקציר העלילה
הסדרה מתרחשת בשנות ה-50, ועוקבת אחר שלושה חרקים, מו, אדי ולואי, שמגיעים לעיר חדשה בתוך מוטל. בעיר החדשה הם עוברים הרפתקאות מצחיקות יחד עם חבריהם החדשים, ווילברפורס ופבלדש.

## מדבבים
הדיבוב העברי בוים על ידי אפרת קרצמן, והופק על ידי עדי וולוצקי.

## פרקים

## קישורים חיצוניים

* 

## הערות שוליים

קטגוריה:סדרות הנפשה צרפתיות
קטגוריה:קומדיות מצבים מונפשות
קטגוריה:ערוץ דיסני: תוכניות וסדרות
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:סדרות על חרקים
משחק ההישרדות (סדרת טלוויזיה)

**משחק ההישרדות** (**Игра́ на выжива́ние**) היא סדרת טלוויזיה רוסית מז'אנר מותחן פסיכולוגי, בבימויו של קארן אוגנסיאן. הפרויקט הופק על ידי חברת אמדיה. שידור פרק הבכורה של הסדרה נערך ב-31 באוגוסט 2020 בערוץ הטלוויזיה TNT ובשירות הווידאו פרמייר.

## עלילה
16 אנשים מאזורים שונים ברוסיה מגיעים לטייגה הסיבירית כדי לצלם תוכנית ריאליטי קיצונית בשם "השורד". ברדיוס של יותר ממאה ק"מ, אין אף יישוב, כבישים, אינטרנט ותקשורת סלולרית. תחת תנאים אלה המשתתפים יצטרכו להשקיע חודש אחד. מחולקים לשתי קבוצות, כל אחד מהגיבורים מבקש לקבל את הפרס הכספי הגדול ביותר בתולדות הטלוויזיה הרוסית - מיליון יורו, שיוענק רק למשתתף אחד שיצליח להגיע לסוף. רק מי שיכול להישאר אנושי ינצח. לפתע מתחילים להתרחש אירועים מסתוריים, צוות הצילום נעלם ומתחיל משחק הישרדות אמיתי.

## הפקה
עבור 16 הדמויות הראשיות, נבחנו 300 מועמדים ובשלבי ההפקה המוקדמים נקראה בשם "השורד" (*Вы́живший*).

הצילומים התקיימו מאוגוסט עד דצמבר 2019 באבחזיה. במשך 47 יום נערכו צילומים בהרים, ואז עברו לים וליבשה.

הפרויקט הוצג בשם "המשחק הגדול" לשוק וירטואלי של המהדורה הדיגיטלית של פורום Key Buyers Event Digital Edition, שהתקיים בתאריכים 8 עד 14 ביוני 2020.

הקרנת הבכורה של הסדרה התקיימה במוסקבה ב-29 באוגוסט 2020 בקולנוע אילוזיון במסגרת הקמפיין השנתי של ליל הקולנוע. שני הפרקים הראשונים הוצגו ולאחר מכן נערך דיון על הפרויקט עם הבמאי קארן אוגנסיאן והמפיקה מריה שוחנינה. על פי אתר "מדיה-סקופ" (Mediascope), הפרק השני הפך לאחד הפופולריים ברוסיה.

## קישורים חיצוניים

* עמוד הסדרה באתר ערוץ TNT
* עמוד הסדרה באתר פלטפורמת הווידאו PREMIER
* עמוד הסדרה באתר החברה "Amedia Production"
* עמוד הסדרה באתר 1-2-3 Production

## הערות שוליים

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
NW רנצווייר

**NW רנצווייר** (בצ'כית: **NW Rennzweier**, שם מלא: **Nesselsdorfer Wagenbau-Fabriks-Gesellschaft Rennzweier**) הוא דגם של מכונית מרוץ בסגנון "Runabout car"  מתוצרת יצרנית הרכב הצ'כית **Nesselsdorfer Wagenbau-Fabriks-Gesellschaft A.G** אשר משנת 1919 נודעה בשם טטרה, אשר יוצרה בשנת 1900.

מפעל היצרן **Nesselsdorfer Wagenbau-Fabriks-Gesellschaft A.G** מוקם ב"Kopřivnice"  בחבל ארץ המזרחי מוראביה שבצ'כיה.

## ממאפייני "NW רנצווייר"
* דגם "NW רנצווייר" נבנה על ידי "Hans Ledwinka"  במשך 5 שבועות והושק ב-5 במאי 1900.
* הנהג היה ממוקם על מושב מוגבה מאחורי ההגה, ואילו מושב הנוסע היה נמוך בהרבה על המסגרת, כך שרגלי הנוסע בולטות מתחת למכונית.
* מנוע 2 צילינדרים (מנוע בנץ).
* מנוע מרכזי אחורי, מנוע בנזין.
* מנוע הנעה אחורית.
* מנוע קירור מים.
* קיבולת מכל דלק - 42 ליטר, מאחורי הנהג מוקם מכל נוסף ל-15 ליטר נוזל קירור.
* 4 גלגלים סימטריים.
* מערכת היגוי - מימין.

## מרוצים
* דגם "NW רנצווייר" זכה במקום הראשון במרוץ "La Turbie race" בעיר ניס.
* דגם "NW רנצווייר" הגיע למקום השני במרוץ זלצבורג - לינץ - וינה.
* דגם "NW רנצווייר" התחרה במרוץ פריז - וינה.

## גלריה

קובץ:NW Rennzweier racing car (1900) - NTM.jpg | דגם "NW רנצווייר"
קובץ: 1900 NW 12 HP Rennzweier pic3.JPG| דגם "NW רנצווייר"
קובץ:NW Rennzweier Side.jpg | דגם "NW רנצווייר"
קובץ:NW Rennzweier Front.jpg | דגם "NW רנצווייר"
קובץ:1900 NW 12 HP Rennzweier pic2.JPG | דגם "NW רנצווייר"
קובץ:NW Rennzweier 1.jpg | דגם "NW רנצווייר"


## ראו גם
* טטרה (רכב)
* NW דגם B
* NW E
* NW F
* "Nesselsdorfer Wagenbau-Fabriks-Gesellschaft" 

## קישורים חיצוניים

* אתר חברת טטרה

## הערות שוליים

קטגוריה:דגמי מכוניות שהושקו ב-1900
קטגוריה:מכוניות מרוץ
קטגוריה:מכוניות מנוע מרכזי
קטגוריה:כלי רכב שיוצרו באימפריה האוסטרו-הונגרית
[[קטגוריה:רכבי טטרה]]
סורת אל-חדיד

**סורת אל-חדיד** (בערבית: **الحديد**, "הברזל") היא סורה מספר 57 בקוראן, המונה 29 פסוקים.

שם הסורה נלקח מפסוק 25, בו נזכרת המילה "הברזל".

## תוכן הסורה
לפי חלק מפרשני הקוראן, ניתן לחלק את התוכן של סורת אל-חדיד לשבעה חלקים, או שבעה נושאים:
* מונותאיזם
* גדולתו לכאורה של הקוראן.
* המצב בו יהיו לכאורה המאמינים והלא מאמינים ביום הדין.
* סיפורם של אומות קדומות שנכחדו לכאורה מפני שהן דחו את האל.
* מתן צדקה
* צדק חברתי
* דחיית רעיונות של סיגוף, פרישות ונזירות.

## קישורים חיצוניים

## הערות שוליים

קטגוריה:סורות
נונאטאקי ג'מיני

**נונאטאקי ג'מיני** (באנגלית: **Gemini Nunataks**; מילולית: נונאטאקי התאומים) הם שני נונאטאקים בגודל ובמראה דומה במיקום בולט ליד הקיר המערבי של קרחון שקלטון, אנטארקטיקה, דרום-מזרחית להר קול. הנונטאקים נקראים על ידי פרנקלין אלטון ווייד, מנהיג משלחת הקרחונים של טקסס טק שקלטון , 1962–1963, על שם קבוצת הכוכבים 'תאומים', המכילה את הכוכבים התאומים קסטור ופולוקס.

## הערות שוליים

ג'מיני
ג'מיני
אגוסטינו קרולו

**אגוסטינו קרולו** (באיטלקית: **Agostino Carollo**; נולד ב-8 ביוני 1966) הוא זמר ומפיק מוזיקלי איטלקי. הוא מוציא יצירות תוך שימוש בשמות שונים - X-Treme, Ago, DJ B3LFAST, DJ Rikituki, Spankox, Eyes Cream e Tino Augusto DJ.

## ביוגרפיה
אגוסטינו קרולו זכה להצלחה בשנת 1998 כאשר כתב את השיר "Love Song" שהגיע ל"תקליט הזהב" במספר מדינות אירופה. בשנת 2002 היצירה שלו "Put on Your Red Shoes" הייתה להיט מספר 1 במצעד הריקודים באיטליה והייתה ברשימת 20 הלהיטים במכירות בגרמניה וברשימת 10 הלהיטים לפי מכירות בסקנדינביה. באותה שנה הוא יצר "Open Up Your Mind" שהגיע לעשירייה הראשונה של בילבורד בארצות הברית.

בשנת 2004 הפרויקט שלו Jumpy היה להיט בצרפת ובבלגיה.

בשנים 2008–2009 אגוסטינו קרולו הוציא מספר רמיקסים של שירים של אלביס פרסלי. בשנת 2010 שירו "So True" זכה להצלחה בספרד והיה במשך שלושה חודשים ברשימת בילבורד בארצות הברית.

בשנת 2011 אגוסטינו קרולו כתב ביחד עם אדי וואטה את השיר החדש.

במהלך העשור השני של המאה ה-21 אגוסטינו קרולו ממשיך להוציא שירים חדשים ורמיקסים של שירים ידועים מהעבר. בנוסף לכך הוא פועל כמפיק מוזיקלי לאירועים מוזיקליים ופסטילבים.

## קישורים חיצוניים

* 

קטגוריה:זמרים איטלקים
קטגוריה:מפיקי קולנוע איטלקים
קטגוריה:מפיקים מוזיקליים איטלקים
קטגוריה:תקליטנים איטלקים
קטגוריה:איטלקים שנולדו ב-1966
SecondHandSongs

**Second Hand Songs** הוא מאגר מידע מוזיקלי המרכז מידע על גרסאות כיסוי לשירים.
200px|ממוזער|סמליל האתר הקודם
## היסטוריה
האתר הוקם בתחילת 2003 בידי בסטיאן דה זוטר, מתיאו דה זוטר ודניס מונסייר הבלגים. בהמשך, נוספו כותבים נוספים ממדינות נוספות ברחבי העולם ובהן שוודיה, בריטניה, ברזיל, גרמניה והולנד.

## מאגר המידע
האתר מקיף מעל 700 אלף גרסאות כיסוי, כ-90 אלף שירים מקוריים, 300 אלף קליפים וכ-135 אלף זמרים, להקות ומבצעים. לכל שיר מוקדש עמוד נפרד ובו נסקרות כל גרסאות הכיסוי (לעיתים אף מאות). לכל גרסה מוצג שם האמן המבצע, תאריך הביצוע או ההופעה הראשונים והמוזיקאים המשתתפים (מעבד, נגנים וכו'). האתר מקשר ליוטיוב וספוטיפיי לשמיעת השירים.

בנוסף למאגר המידע, מציע הארגון שירותי הסדרת זכויות יוצרים לתשלום תמלוגים לאמנים ומערכת פורומים לשיח על גרסאות הכיסוי ולאיתור מידע עליהן.
התשתית הטכנית של האתר מבוססת על תוכנת הוויקי PmWiki ובנוי על בסיס מערכת דביאן, שרת Apache HTTP Server, מאגר נתונים PostgreSQL המקושרים באמצעות שפת PHP.

## קישורים חיצוניים
* 

## הערות שוליים

קטגוריה:מאגרי מידע
קטגוריה:אתרי מוזיקה
קטגוריה:אתרים מבוססי תוכן משתמש
Tequila (שיר של ג'קס ג'ונס, מרטן סולבג וריי)

"**Tequila**" (בעברית: "**[[טקילה]]**") הוא סינגל של הדיג'יי הבריטי ג'קס ג'ונס, התקליטן הצרפתי מרטן סולבג והזמרת הבריטית ריי, שיצא ב-21 בפברואר 2020. הסינגל נכתב על ידי ג'קס ג'ונס, מרטן סולבג, מארק ראלף, MNEK, רה, ג'ין ג'ין וג'יימי ספלנקס והופק על ידי ג'קס ג'ונס, אלכס טפר, מארק ראלף ומרטן סולבג.

נכון לספטמבר 2021, הסינגל הושמע למעלה מ-63 מיליון פעמים בספוטיפיי.

## וידאו קליפ
הווידאו קליפ של הסינגל יצא לראשונה בערוץ היוטיוב של ג'קס ג'ונס ב-21 בפברואר 2021. נכון לספטמבר 2021, הווידאו קליפ נצפה למעלה מ-13 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי מרטן סולבג
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי מארק ראלף
קטגוריה:שירים שנכתבו על ידי מרטן סולבג
קטגוריה:שירים שנכתבו על ידי ריי
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירי אלקטרו האוס
קטגוריה:שירים על אלכוהול
קטגוריה:סינגלים בהוצאת פולידור רקורדס
אצטדיון יוהאן קרויף

**אצטדיון יוהאן קרויף** (בקטלאנית: **Estadi Johan Cruyff**) הוא אצטדיון כדורגל בברצלונה, שבחבל קטלוניה שבספרד. האצטדיון שוכן במערב העיר, כ-7 קילומטרים מהקאמפ נואו ובסמוך למרכז האימונים של קבוצות הנוער של מועדון הכדורגל ברצלונה. האצטדיון קרוי על שמו של הכדורגלן ההולנדי יוהאן קרויף, שבשנים 1973–1978 היה משחקניה הבולטים של ברצלונה, ונפטר במרץ 2016.

האצטדיון מדורג בקטגוריה 3 בדירוג האצטדיונים של אופ"א, מכיל כ-6,000 מקומות ישיבה ומאז 2019 מחליף את מיני אסטדי כמגרש קבוצות הנוער, הנשים והמילואים של ברצלונה.

## היסטוריה
אבן הפינה להקמת אצטדיון יוהאן קרויף הונחה ב-14 בספטמבר 2017 והוא הושלם כשנתיים לאחר מכן, בקיץ 2019. ב-26 באוגוסט 2019 הציגה ברצלונה את פסלו של קרויף בכיכר מול אצטדיון קאמפ נואו, ומשחק הבכורה בו התקיים יום לאחר מכן בין קבוצות הנוער של שני המועדונים איתם מזוהה קרויף, ברצלונה ואייאקס אמסטרדם (שאצטדיונה נקרא אף הוא על שמו של קרויף).

## ראו גם
* יוהאן קרויף ארנה
* מיני אסטדי

## קישורים חיצוניים

## הערות שוליים

יוהאן קרויף
יוהאן קרויף
קטגוריה:ברצלונה (כדורגל)
קטגוריה:ברצלונה אתלטיק
קטגוריה:2019 בספרד
טראמפ וילג'

**טראמפ וילג**' (באנגלית: **Trump Village**) הוא מתחם דירות המכיל שבעה בניינים ונמצא בקוני איילנד שבלונג איילנד, ניו יורק.

## היסטוריה
מתחם הדירות נבנה בשנים 1963–1964 על ידי פרד טראמפ, אביו של איש העסקים ונשיא ארצות הברית דונלד טראמפ. המתחם, שנבנה באתר מחסן הקולבר שהיה מסוף תחבורה ציבורית לשעבר, המתחם תוכנן על ידי האדריכל מוריס לפידוס.

עלות הקמתו של המתחם הייתה כ-70 מיליון דולר. והיא מומנה על ידי הסוכנות למימון דיור במדינת ניו יורק ואף קיבלה בהמשך פטור ממס. חמישה מתוך שבעת הבניינים היו חלק מתוכנית השיכון מיטשל-לאמה שפעלה שנת 2007.

זהו מתחם הבניין היחיד של טראמפ על שם פרד טראמפ בניגוד לשאר המבנים והחברות שקרויים או בבעלותו של בנו דונלד.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניו יורק: מבנים
קטגוריה:דונלד טראמפ
קורס הכנה ללידה

ממוזער|דולה מדריכה אישה בהריון כיצד להתמודד עם צירי לידה
**קורס הכנה ללידה** הוא קורס המועבר לאישה בהיריון (ובדרך כלל לבן זוגה, או מלווה אחרת ללידה הצפויה) בדרך כלל בתחילת הטרימסטר השלישי של ההיריון, ובו מלמדים מה צפוי ליולדת לקראת הלידה, ובלידה עצמה, טכניקות להקלה על כאב ולצמצם סיכון לעובר. הקורס מסייע גם במקרה של לידת בית (מתוכננת או לא צפויה) או לידת חירום. את הקורס אפשר לעשות דרך קופות החולים, דרך בתי החולים (ואז הקורס בדרך כלל מלווה גם בסיור בחדרי הלידה עצמם) וגורמים עצמאיים נוספים (כמו דולות). בתי החולים מציעים את הקורס חינם לנשים המתכננות ללדת באותו בית החולים. 

## רקע

לידה הוא תהליך בו מסתיים ההיריון האנושי ויוצא העובר לאוויר העולם. תהליך הלידה הוא תהליך לא פשוט: הוא עשוי להיות כרוך בכאב (בעקבות התכווצות שרירי הרחם ומעבר היילוד דרך צוואר הרחם), וקשיים פיזיים ורגשיים כאחד. אחד מהקשיים שיש (במיוחד לקראת לידה ראשונה) הוא חוסר הוודאות. היולדות לא יודעת בדיוק מתי, ואיך תהיה הלידה. הן יודעות כי הדבר יהיה כרוך בכאב, אבל לא בדיוק כמה ואיך זה ירגיש. הן לא יודעות בדיוק מתי לצאת לבית החולים או איך יתמודדו עם הצירים בבית. הלידה (גם אם מבוצעת בבית חולים) כרוכה בסיכונים שונים ובהם זיהומים, מצוקה עוברית, אפשרות לניתוח קיסרי, לידת עכוז, שליית פתח ודמם שלאחר לידה. מטרת הקורס הכנה ללידה הוא לספק הסברים, עד כמה שניתן כדי להקטין את חוסר הוודאות, ולתת ליולדות תחושה של שליטה וידע.

## הקורס
היקף הקורס הוא מספר שעות (בדרך כלל כ-10 שעות לקורס המלא או 5 שעות לקורס המקוצר). יש קורסים מרוכזים האורכים יום, ויש קורסים שנמשכים מספר פגישות. את הקורס מעבירות מיילדות בעלות ניסיון ולפעמים גם בהשתתפות דולות. לעיתים קרובות מביאים אנשים המומחים בתחומם כדי להסביר על חלקם בתהליך הלידה (כמו רופאים מרדימים, מדברים על מתן אפידורל, או יועצת הנקה מסבירה על הנקה) הסדנה מועברת במהלך שבועות 28–33 של ההיריון ולרוב בהצטרפות של המלווה בלידה.

בקורס נסקרים בין השאר התחומים הבאים:
* המלצות על הכנות כלליות לקראת הלידה (אריזת תיק, בדיקות מקדימות) והכנת תוכנית לידה.
* איתור סימני לידה: תחילת צירים, ירידת מים, דימום או הפחתה בתנועות העובר ופנייה לחדר לידה.
* תהליך הלידה: הקבלה לבית החולים, הבדיקות במיון יולדות של מוניטור, פתיחה, ומחיקה של צוואר הרחם, המעבר לחדרי הלידה, וקבלת משכך כאבים דרך עירוי.
* סוגי לידות: לידה וגינלית, עכוז, קיסרית, לידה מכשירנית וכו'.
* תנוחות לידה (בעמידה, בישיבה, תמיכה באמצעות כדור) ותרגילי נשימה ועיסויים להקלת הכאב.
* הדרכה על השהייה בבית החולים ואשפוז במידת הצורך לאחר הלידה.
* הדרכה על תקופת משכב הלידה.
* הדרכת הנקה ותרגילים לשיקום רצפת האגן.
* תחילת הטיפול ביילוד ומעקב אחר התפתחות התינוק.

## קישורים חיצוניים
* 
* קורסי הכנה ללידה וסיורים בחדר לידה באתר המרכז הרפואי הלל יפה
* קורס הכנה ללידה באתר שירותי בריאות כללית
* קורס הכנה ללידה באתר מכבי שירותי בריאות
* קורס וירטואלי מאת הופ! הורים

קטגוריה:הדרכה
קטגוריה:היריון ולידה
KulturNav

**KulturNav** הוא שירות תוכנה נורווגי מבוסס-ענן, המאפשר למשתמשים ליצור, לנהל ולהפיץ בקרת זהויות וטרמינולוגיה, תוך התמקדות במוזיאונים ומוסדות מורשת תרבותית  אחרים. התוכנה פותחה על ידי KulturIT ANS ופרויקט הפיתוח ממומן על ידי מועצת האמנות של נורווגיה.

KulturNav נוצר במטרה לשפר את הגישה למידע מורשת בארכיונים, ספריות ומוזיאונים, ומקשר בין מוסדות עם מטא נתונים משותפים. כך מוסדות רבים יכולים לשתף פעולה בבניית רשימה של שמות וטרמינולוגיה סטנדרטיים. המטא-נתונים מתפרסמים כנתונים פתוחים מקושרים (LOD), שאותם ניתן לקשר כנגד משאבי LOD נוספים. ממשק תכנות היישומים (API) תומך בבקשות HTTP GET לקריאת נתונים. בקשות API אינן מאומתות או מורשות ולכן המערכת מחזירה רק תוכן שפורסם וניתן לקריאה. המערכת פותחה במסגרת Play Framework יחד עם Solr ו-jQuery.

חברת KulturIT, שהושקה בשנת 2013, נמצאת בבעלות שישה מוזיאונים: חמישה נורווגים ואחד שוודי. זהו ארגון ללא כוונת רווח שבו כל הרווחים מופנים לפיתוח ותכנות האתר.

האתר הושק ב-20 בינואר 2015 ומשמש כיום כ-130 מוזיאונים בנורווגיה, שוודיה ואלנד. במרץ 2015 החל העברת ארכיון הצילום השוודי הלאומי להעברה לאתר KulturNav. האתר מאפשר גם רישום אדריכלים שוודים.

## קישורים חיצוניים
* 

## הערות שוליים

קטגוריה:קיטלוג
קטגוריה:מאגרי מידע
בריטני בראון

**בריטני בראון** (באנגלית: **Brittany Brown**; נולדה ב-18 באפריל 1995) היא אתלטית אמריקאית, סגנית אלופת העולם (דוחה 2019) בריצת 200 מטר ואלופת ארצות הברית באולם (2019) בריצת 300 מטר.

## ביוגרפיה
### 2019
באליפות ארצות הברית באולם שנערכה בסטטן איילנד, ניו יורק בפברואר 2019 זכתה בראון במדליית זהב בריצת 300 מטר בתוצאה של 35.95 שניות.

באליפות ארצות הברית שנערכה בסוף יולי אותה שנה היא זכתה במדליית כסף בריצת 200 מטר בתוצאה של 22.61 שניות.

#### סגנית אלופת עולם
באליפות העולם שנערכה בדוחה, קטר ב-2 באוקטובר היא זכתה במדליית כסף בריצת 200 מטר, בשיא אישי חדש של 22.22 שניות אחרי דינה אשר-סמית' שקבעה שיא בריטי חדש של 20.88 שניות ולפני מוג'ינגה קמבונדג'י משווייץ (22.51 שניות).

### 2024
#### אולימפיאדת פריז
באולימפיאדת פריז שנערכה ב-3 באוגוסט  היא זכתה במדליית ארד בריצת 200 מטר בזמן של 22.20 שניות, אחרי ג'וליאן אלפרד מסנט לוסיה (22.08 שניות) ובכך שיפרה את שיאה האישי.

## שיאים אישיים
### אצטדיון
* ריצת 100 מטר: 11.28 שניות (2018)
* ריצת 200 מטר: 22.20 שניות (2024)
* ריצת 300 מטר: 35.91 שניות (2019)

### אולם
* ריצת 60 מטר: 7.39 שניות (2017)
* ריצת 200 מטר: 22.86 שניות (2017)
* ריצת 300 מטר: 35.95 שניות (2019)

## קישורים חיצוניים

קטגוריה:אמריקאים ילידי קליפורניה
קטגוריה:אתלטיות אפרו-אמריקאיות
קטגוריה:אצניות אמריקאיות
קטגוריה:אתלטיות אמריקאיות באולימפיאדת פריז (2024)
קטגוריה:קליפורניה: אתלטים
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
רחל אדלר

הרבה **רחל אדלר** (באנגלית: **Rachel Adler**; נולדה ב-20 ביולי 1943, שיקגו, אילינוי) היא פרופסור למחשבה יהודית מודרנית ויהדות ומגדר בהיברו יוניון קולג' ורַבָּה רפורמית אמריקאית. היא הייתה מחלוצות השילוב של גישות פמיניסטיות בחשיבה הדתית היהודית.

## קורות חייה
אדלר נולדה כרותליין (בהמשך שינתה את שמה לרחל) רובין ב-20 ביולי 1943. אביה הרמן היה מנהל בחברת ביטוח, אימה לוריין לבית הלמן הייתה יועצת חינוכית.

אדלר נישאה למשה אדלר, רב אורתודוקסי, ב-20 בדצמבר 1964. הם התגרשו ב-1984. לזוג בן יחיד עמיתי בצלאל. בספטמבר 1987 נישאה בשנית לדייוויד שולמן, הם התגרשו ב-2008.
## השכלה ומסלול מקצועי
* תואר ראשון (1965) ותואר שני (1966) בספרות אנגלית מאוניברסיטת נורת'ווסטרן
* תואר שני בעבודה סוציאלית M.S.W  מאוניברסיטת מינסוטה - 1980
* דוקטורט מאוניברסיטת דרום קליפורניה -1997.נושא התיזה "תאולוגיה יהודית פמיניסטית"
* אדלר הוסמכה לרבנות ב-13 במאי 2012.

אדלר היא מופקדת הקתדרה על שם דייוויד אלנסון למחשבה יהודית מודרנית בהיברו יוניון קולג', בלוס אנג'לס.

## פרסומים
### ספרים
* 1998 ,Engendering Judaism: An Inclusive Theology and Ethics", The Jewish publication Society".

הספר יצא בעברית:
* "פמיניזם יהודי: תאולוגיה ומוסר", רחל אדלר. תרגמה מאנגלית: רות בלום. הוצאת ידיעות ספרים, 355 עמ', 2008
### מאמרים
* אדלר פרסמה מעל 50 מאמרים, שהתפרסמו בכתבי עת שונים.

ב-1971 התפרסם המאמר הראשון שלה, מאמר פורץ דרך בניתוח פמיניסטי של מעמד האישה ביהדות). המאמר בשם "היהודי שלא היה שם: ההלכה והאישה היהודיה" (The Jew Who Wasn't There: Halacha and the Jewish Woman),התפרסם בתקופון דווקא (Davka magazine).

## תפקידים ואותות הוקרה
* הפרס הלאומי לספרים יהודיים -1999
## קישורים חיצוניים
*  דף הבית של אדלר באתר של היברו יוניון קולג'
* מאמר על אדלר ותנועת מי טו
* [אדלר ב[ארכיון הנשים היהודיות]]
* ריאיון עם אדלר
* [אדלר דורשת על [פרשת אחרי מות]]
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:רבנים רפורמים אמריקאים
קטגוריה:רבניות רפורמיות
קטגוריה:סגל היברו יוניון קולג'
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:בעלות תואר דוקטור מאוניברסיטת דרום קליפורניה
קטגוריה:בעלי תואר דוקטור מאוניברסיטת דרום קליפורניה
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
ויליאם זבקה

**ויליאם זבקה** (באנגלית: **William Zabka**; נולד ב־20 באוקטובר 1965) הוא שחקן אמריקאי, אמן לחימה, במאי ומפיק, המפורסם בזכות תפקידיו בדרמות קראטה קיד, קראטה קיד 2 וקוברה קאי.

## ביוגרפיה
זבקה נולד בעיר ניו יורק. הוא בנם של ננסי (היימרט) זבקה, מפיקה וסטנלי ויליאם זבקה, במאי, סופר ומלחין. יש לו אח ואחות. אביו היה עוזר במאי של תוכנית הלילה של ג'וני קרסון ועבד כמנהל הפקה במספר סרטי קולנוע.

תפקיד המשחק הפורץ של זבקה הגיע בסרטו הראשון "קראטה קיד" (1984). הוא שיחק את ג'וני לורנס, אויבו המושבע של גיבור הסרט שגילם ראלף מאצ'יו. באותו זמן לא הייתה לו הכשרה בקראטה, אך היה מתאבק מוכשר. השתתפותו בסרט עוררה בו השראה ללמוד אמנות לחימה ומאוחר יותר הוא זכה בחגורה ירוקה מדרגה שנייה.

במהלך שנות השמונים הופיע זבקה בסרטי הקומדיה Just One of the Guys וב"חזרה לנעורים" (1986). זבקה שיחק גם יחד בסדרת הטלוויזיה The Equalizer ברשת CBS. מאוחר יותר הוא ניסה להתרחק מתפקידי הדמות הבריונית. הוא הזכיר בראיון כיצד לפעמים הוטרד בציבור על ידי אנשים אקראיים בגלל הדמויות הנבזיות שהוא היה ידוע בהן.

במהלך שנות התשעים והאלפיים, שיחק בעיקר בסרטים עצמאיים בזמן שלמד להיות יוצר סרטים. בשנת 2003 כתב והפיק את הסרט הקצר Most שצולם במקום בצ'כיה ובפולין. Most (המכונה "הגשר") זכה בבכורה עולמית בפסטיבל הסרטים סאנדנס (2003) וזכה בפרסים רבים בפסטיבלים קולנועיים נחשבים. בשנת 2004 הוא היה מועמד לפרס אוסקר.

בשנת 2007 ביים זבקה וכיכב בקליפ של להקת No More Kings. בקליפ מככב זבקה כקריקטורה של עצמו, חי בקרוואן במדבר ואובססיבי לתפקידו בסרט "קראטה קיד". הסרטון כולל תמונות של כמה מחברי השחקנים המקוריים של הסרט, ביניהם מרטין קוב וראלף מאצ'יו.

בשנת 2010 ביים זבקה מספר קליפי מוזיקה. באותה שנה הופיע בסרט הקומדיה מכונת זמן בג'קוזי.

ב- 2014-2013, השתתף זבקה יחד עם ראלף מאצ'יו בכמה פרקים בעונות 9-8 של הסיטקום "איך פגשתי את אמא".

ב־4 באוגוסט 2017 הוכרז כי זבקה ישחזר את תפקידו כג'וני לורנס בסדרת התחדשות של קראטה קיד בת עשרה פרקים בשם קוברה קאי ששודרה לראשונה בשנת 2018. זבקה מפיק שותף בהפקת הסדרה יחד עם ראלף מאצ'יו. הסדרה מתרחשת 34 שנה לאחר אירועי הסרט הראשון, והיא סובבת סביב ג'וני לורנס המבוגר, המנסה לשקם את חייו על ידי פתיחה מחדש של הדוג'ו האלים של ג'ון קריס, מה ששם אותו על כוונתו של דניאל לארוסו שהפך בינתיים לאיש עסקים מצליח אך חסר דמות אב לאחר פטירתו של מר מיאגי.

## פילמוגרפיה
### קולנוע
* קראטה קיד (1984)
* אחת מהחברה (1985)
* חזרה לנעורים (1986)
* קראטה קיד 2 (1986)
* קראטה קיד 3 (1989)
* *High Voltage* (1997)
* מכונת זמן בג'קוזי (2010)
* *Cross* (2011)
* במקום בו צומחת תקווה (2015)
* קראטה קיד: הגדולים מכולם (2025)

### טלוויזיה
* הגשר (2013)
* איך פגשתי את אמא (2013–2014)
* בניחוש חוקר (2014) תפקיד אורח
* קוברה קאי (2018–2025)

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא צ'כי
קטגוריה:אמני לחימה אמריקאים
קטגוריה:מדינת ניו יורק: ספורטאים
קטגוריה:אמריקאים שנולדו ב-1965
טקס פרסי לורנס אוליבייה 1994

**טקס הענקת [[פרס אוליבייה|פרסי לורנס אוליבייה]] לשנת 1994** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 6: "סוויני טוד"
* 5: "עיר של מלאכים", "היסטריה", "מאכינל" ו"אגדת חורף"
* 4: "קברט" ו"מדיאה"
* 3: *An Absolute Turkey*, "ארקדיה", *Oleanna* ו-*Tamburlaine the Great*
* 2: "מזמור חג המולד", "מלאכים באמריקה: פרסטרויקה", *Ariodante*, "גלוריאנה", "גריז", "הרמן שמרמן", *Jamais Vu*, "רומיאו ויוליה", *Stomp*, "שדרות סאנסט", "אופרת הקבצנים", *The Deep Blue Sea*, *The Last Yankee* ו-*The Life of Stuff*

ההפקות הבאות זכו במספר פרסים:
* 4: "מאכינל" ו"סוויני טוד"
* 3: "היסטריה"
* 2: *An Absolute Turkey*

## קישורים חיצוניים
* פרסי אוליבייה לשנת 1994

קטגוריה:טקסי פרס אוליבייה
קטגוריה:1994 בממלכה המאוחדת
יוזף גאוכל

**יוזף גאוכל** (בגרמנית: **Josef "Jupp" Gauchel**; 11 בספטמבר 1916 – 21 במרץ 1963) היה כדורגלן גרמני, ששיחק בעמדת החלוץ.

## ביוגרפיה

גאוכל נולד ב-11 בספטמבר 1916 בקובלנץ שבגרמניה, שם גם נפטר. לאורך כל הקריירה שיחק במועדון טוס נוינדורף מעיר הולדתו עימה זכה פעמיים ב-1943 ו-1944 באליפות אזור גיוליגה מוסלאנד, שנוצרה לאחר פירוק אליפות גאוליגה מיטלריין ב-1941.

במדים הלאומיים כבש 13 שערים ב-16 הופעות עבור הנבחרת הגרמנית. גאוכל עזר לה להעפיל למונדיאל 1938 כשהוא כובש צמד במוקדמות נגד אסטוניה בניצחון 1–4. בטורניר עצמו כבש בשמינית הגמר נגד שווייץ בתיקו 1–1, ובמשחק החוזר הם הפסידו להם וגרמניה סיימה את דרכה בטורניר.

גאוכל נפטר ב-21 במרץ 1963 כתוצאה מהתקף לב. בסמוך לאצטדיון אוברוורת', אצטדיונה של טוס נוינדורף איתה היה מזוהה, יש רחוב על שמו לזכר אחד השחקנים הטובים ביותר של המועדון והעיר.

## קישורים חיצוניים

קטגוריה:כדורגלני נבחרת גרמניה
קטגוריה:כדורגלני מונדיאל 1938
קטגוריה:גרמנים שנולדו ב-1916
קטגוריה:גרמנים שנפטרו ב-1963
איתי שטרן

**איתי שטרן** הוא עיתונאי ישראלי ששימש ככתב התרבות של עיתון "הארץ".

## ביוגרפיה
שטרן בוגר לימודי עיתונות ותקשורת בקמרה אובסקורה. סיקר את תקופת ההתנתקות ככתב שטח בעיתון "מעריב" ובהמשך שימש ככתב תרבות ב-"nrg" ובמוסף התרבות של העיתון. שימש ככתב מוזיקה וקולנוע גם במוסף "המגזין" של מעריב. שטרן למד תסריטאות בבית הספר סם שפיגל לקולנוע ולטלוויזיה, כתב טורים ב"עכבר העיר" וערך את פורטל תשתיות לאנרגיה וסביבה.
בשנת 2014 היה כתב במוסף "גלריה" של עיתון "הארץ" ובשנה לאחר מכן החליף את דפנה ארד ככתב טלוויזיה ומוזיקה.

## קישורים חיצוניים
* 
* כתבות שחיבר באתר העין השביעית
* כתבות שחיבר באתר הארץ

## הערות שוליים

קטגוריה:סגל הארץ
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי קמרה אובסקורה - בית הספר לאמנות
קטגוריה:כתבי תרבות ישראלים
קטגוריה:ישראלים שנולדו במאה ה-20
The Ascension

***The Ascension*** הוא אלבום האולפן השמיני של המוזיקאי האמריקאי סופיאן סטיבנס, אשר יצא ב-25 בספטמבר 2020.

## יציאת האלבום
הסינגל מהאלבום, "America", יצא ב-3 ביולי 2020. הסינגל "Video Game" יצא ב-13 באוגוסט 2020 בליווי וידאו קליפ.
הסינגל השלישי מהאלבום,"Sugar", יצא ב-15 בספטמבר.

## רשימת שירים
כל השירים נכתבו בידי סופיאן סטיבנס.

## מיקומים

## קישורים חיצוניים
* 

## הערות שוליים

קטגוריה:אלבומי סופיאן סטיבנס
קטגוריה:אלבומים באנגלית